Die ironie van Jona | Netwerk24
Deur Stephan Joubert 09 Desember 2019 00:00
Die boek Jona is bekender om daardie visstorie as om God. Dit is jammer, want Jona vertel ’n aardskuddende verhaal van ’n omgesukkelde profeet en sy genadige God. Wanneer die Here hom in Nineve wil hê, kies Jona ’n boot na Tarsis toe, weg van God af. Maar ook hier op die boot haal God vir Jona in. Eers moet die kaptein hom wakker maak terwyl hy in ’n storm lê en slaap. Uiteindelik word Jona oorboord gegooi.
Wat ’n ironie – die profeet van God moet eers oorboord gegooi word voordat die mense aan boord van die boot gered kan word. Die matrose ontmoet egter die Here deur Jona se poging om te vlug.
Sondes plaas God nooit in skaakmat nie. Hy is nie in die hoek as ons in die hoek is nie. Of as onsself die slag soek is nie. Selfs as ons vlug, gebruik die Here ons, soos met Jona. God is genadig met ander en met onsself. Hy skryf ons nie af as ons dieselfde met Hom probeer doen nie.
Maar vir my is die Here ’n veilige vesting, my God is die rots waar ek kan skuil. – Ps. 94:22
Ek is veral ook daarvan oortuig dat God, wat die goeie werk in julle begin het, dit end-uit sal voer en dit sal voleindig op die dag wanneer Christus Jesus kom. – Filip. 1:6